Fotimiylar. Fotimiylar Yaqin Sharqda hukmronlik qilgan ismoiliylar xalifalari sulolasi (909—1171). Nasablari Muhammad sollallohu alayhi vasallamning qizlari Fotima roziyallohu anhoga borib taqaladi. Fotimiylar davlati Tunisda barpo etilgan. X-asr oʻrtalarida fotimiylar Shimoliy Afrikaning butun hududi va Sitsiliyani, 969-yil Misrni, X-asr oxiri — XI-asr boshida esa Suriyani tobe etganlar (yana qarang fotimiylar xalifaligi).